wickkiey/tamil-wikipedia-chunked huggingface dataset:
# எலுமிச்சை

## வரலாறு

இது இந்தியாவின் அசாம் மாநிலம், வடக்கு பர்மா, சீனா ஆகிய பகுதிகளிலேயே தோன்றியிருக்கலாம் என நம்பப்பட்டாலும், இதன் தோற்றம் பற்றிய சரியான தகவல்கள் தெரியவில்லை .  
பண்டைய ரோம் சமுதாயத்தில் இரண்டாம் நூற்றாண்டின் பிற்பகுதியில், தெற்கு இத்தாலியின் அருகே ஐரோப்பாவில் எலுமிச்சை சாகுபடி அறிமுகமாகியிருக்கிறது  
எலுமிச்சைகளின் கணிசமான சாகுபடி 15 ஆம் நூற்றாண்டின் மத்தியில் ஐரோப்பாவின் கெனோவாவில் தொடங்கியது. கிறிசுடோபர் கொலம்பசு தனது பயணத்தில் எலுமிச்சை விதைகளை இசுபானியோலாவிற்கு கொண்டு வந்தபோது 1493 ஆம் ஆண்டில் எலுமிச்சை அமெரிக்கர்களுக்கு அறிமுகப்படுத்தப்பட்டது. எசுப்பானிய வெற்றி புதிய உலகம் முழுவதும் எலுமிச்சை விதைகள் பரவ உதவியது. இது முக்கியமாக அலங்கார செடியாகவும், மருந்துக்காகவும் பயன்படுத்தப்பட்டது .  
மத்திய கிழக்கிலிருந்து லெமன் என்ற சொல் தோன்றியிருக்கலாம் என்று கருதப்படுகிறது. பண்டைய பிரெஞ்சு மொழியில் limon என்றும், இத்தாலிய மொழியில் limone என்றும், அரபு மொழியில் laymūn அல்லது līmūn, சமசுகிருதத்தில் nimbū, “lime மற்றும் பாரசீக மொழியில் līmūn,என்றும் காணப்பட்டாலும், எலுமிச்சை பொதுவாக எல்லா இடங்களிலும் சிட்ரசு பழம் என்ற பொருளிலேயே வழங்கப்படுகிறது .  
இந்தியாவில் உள்ள மாநிலமான தமிழ்நாட்டில் தென்காசி மாவட்டம், புளியங்குடி நகரில் எலுமிச்சை பழத்திற்கென்று மிகப்பெரிய தனிச்சந்தை உள்ளது. இங்கு எலுமிச்சைக்கான தினசரி சந்தை நடைபெறுகிறது. தமிழ்நாட்டில் எலுமிச்சை பழத்திற்கு மட்டும் உள்ள மிகப்பெரிய தனிச்சந்தை புளியங்குடி எலுமிச்சை சந்தை ஆகும்.புளியங்குடி அருகிலுள்ள புன்னையாபுரம் கிராமம் எலுமிச்சை பழம் விளைவிப்பதில் முக்கிய இடம் வகிக்கின்றது.புளியங்குடி, புன்னையாபுரம் மற்றும் அதனை சுற்றியுள்ள பகுதிகளில் உள்ள அனைத்து விவசாயிகளும் தாங்கள் விளைவித்த எலுமிச்சையை இச்சந்தைக்கு தான் கொண்டு வருகின்றனர்.இங்கிருந்து தினந்தோறும் எலுமிச்சை உள்ளூர் மற்றும் வெளியூர் பகுதிகளுக்கும்,தமிழ்நாட்டின் பிற மாவட்டங்களுக்கும், கேரளா,ஆந்திரா மற்றும் இந்தியாவின் பிற மாநிலங்களுக்கும், வெளிநாடுகளுக்கும் ஏற்றுமதி செய்யப்படுகிறது.புளியங்குடி மற்றும் புன்னையாபுரம் ஊர் பகுதிகளில் உள்ள விவசாயிகள் அதிக அளவு எலுமிச்சையை சாகுபடி செய்வதால் புளியங்குடி தமிழ்நாட்டின் 'லெமன் சிட்டி' (எலுமிச்சை நகரம்) என்று தனிச்சிறப்பு பெயருடன் அழைக்கப்படுகிறது.மேலும் இந்திய அரசு தமிழ்நாட்டில் தென்காசி மாவட்டம், புளியங்குடியில் விளைகின்ற எலுமிச்சை பழத்திற்கு புவிசார் குறியீடு வழங்கியுள்ளது.இங்கு விளைகின்ற எலுமிச்சை பழம் அளவில் பெரியதாகவும் மற்றும் எலுமிச்சை சாறு(நீர்ப்பதம்) குறைவதற்கு மற்ற பகுதிகளில் விளைகின்ற எலுமிச்சை பழங்களை விட அதிக நாட்கள் எடுத்துக்கொள்ளும் என்பதே புளியங்குடி எலுமிச்சை பழத்தின் தனிச்சிறப்பாகும்.
# எலுமிச்சை

## வகைகள்

'போனி பிரேய்' என்பது நீளமான, மென்மையான, மெல்லிய தோல், மற்றும் விதையற்ற ஓரினமாகும். பெரும்பாலும் கலிபோர்னியாவின் சான் டியாகோ மாவட்டத்தில் வளர்கிறது.  
யுரேகா எலுமிச்சை ஆண்டு முழுவதும் மிகுதியாக வளர்கின்ற ஒரு தாவரமாகும். ஆண்டு முழுவதும் பழங்களையும் மலர்களையும் ஒன்றாக உற்பத்தி செய்யும் திறனைப் பெற்றதன் காரணமாக இதை 'நான்கு பருவங்களின் தாவரம் என்றும் அழைக்கப்படுகிறது. பொதுவான பல்பொருள் அங்காடி எலுமிச்சையாக விற்பனை செய்யப்படுகிறது. இளஞ்சிவப்பு- சதையுடன் பச்சை மற்றும் மஞ்சள் வண்ணமயமான வெளிப்புற தோல் கொண்டதாக இந்த யுரேகா எலுமிச்சை காணப்படுகிறது.  
இத்தாலியில் பெம்மினெல்லோ செயின்ட் தெரசா', அல்லது சார்ரெண்டோ நகருக்குச் சொந்தமானதாக எலுமிச்சை கருதப்படுகிறது . இலிமோன்செல்லோ என்ற இத்தாலிய பானம் தயாரிப்பில் இது பாரம்பரியமாக பயன்படுத்தப்படுகிறது.  
எலுமிச்சை மற்றும் ஆரஞ்சுடன் குறுக்குக் கலப்பினச் சேர்க்கையால் மெயர் வகை எலுமிச்சை தோன்றுகிறது. 1908 ஆம் ஆண்டில் அமெரிக்காவுக்கு அறிமுகப்படுத்திய ஃபிராங்க் என். மெயர் என்பவரின் பெயரால் இப்பழம் அழைக்கப்படுகிறது. இலிசுபன், யுரேகா எலுமிச்சைகளைக் காட்டிலும் மெல்லிய தோலும், சிறிது அமிலத்தன்மையும் மெயர் எலுமிச்சையில் குறைவாக உள்ளது. வணிக அடிப்படையில் பரவலாக வளர்க்கப்படாத போது மெயர் எலுமிச்சைக்கு அதிக கவனம் தேவை. பெரும்பாலும் இது மஞ்சள் நிற ஆரஞ்சு நிறத்தில் முதிர்ச்சியடைகிறது. மற்ற எலுமிச்சைகளை விட உறைபனியை தாங்கும் சக்தி இதற்கு அதிகமாக உள்ளது.  
சாதாரணமான எலுமிச்சைகளைக் காட்டிலும் 'பொன்டெரோசா' எலுமிச்சை மிகவும் குளிர்ச்சியானது ஆகும். இப் பழம் தடித்த-தோலுடன் மிகப்பெரிய அளவில் காணப்படுகிறது. இது ஒரு சிட்ரான்-எலுமிச்சை கலப்பினமாகும்.
'யென் பென்' என்பது ஆத்திரேலிய பழங்குடியினரால் சாகுபடி செய்யப்பட்ட ஒரு எலுமிச்சை வகையாகும் .  
சிட்ரசு ஆரேன்சியம் எனப்படும் நார்த்தங்காய், சிட்ரசு ரெடிகுலேட்டா எனப்படும் கமலா ஆரஞ்சு, சிட்ரசு சைனென்சிசு எனப்படும் சாத்துக்குடி போன்றவை இதே வகையில் வகைப்படுத்தப்பட்ட சிட்ரசு வகைத் தாவரங்களாகும்.
# எலுமிச்சை

## தோட்டப்பயிர்

எலுமிச்சைக்கு குறைந்தபட்சமாக 7 ° செல்சியசு வெப்பநிலை தேவைப்படுகிறது, எனவே இவை மிதமான பருவநிலையில் கடுமையாக இருப்பதில்லை, ஆனால் முதிர்ச்சியடைந்த நிலையில் இவை கடினமாகி விடுகின்றன. வளரும்போது குறைக்கப்பட வேண்டிய கிளைகளை வெட்டி குறைக்கப்படுகிறது. மிக அதிகமான கிளைகள் புதராக வளரும் வளர்ச்சியை ஊக்குவிக்கின்றன. கோடையில் முழுவதும், மிகவும் தீவிரமான வளர்ச்சியடைகிறது.
# எலுமிச்சை

## பயன்கள்

சிகர்வி, வாதம், முடக்குவாதம் போன்ற நோய்களுக்கு மருந்தாகவும் உணவாகவும் இதைப் பயன்படுத்துகிறார்கள். ஊறுகாய், மருந்துகள், மிட்டாய், பழப்பாகு முதலியன தயாரிக்கப் பயன்படுகின்றன. நறுமண எண்ணெய்கள் தயாரிப்பிலும் சோப்பு தயாரிப்பிலும் எலுமிச்சை பயன்படுகிறது.எலுமிச்சை நோயெதிர்ப்பு சக்தியை அதிகரிக்கும் எனவும் கூறப்படுகிறது.
# எலுமிச்சை

## ஊட்டச்சத்துகளும் தாவர வேதிப்பொருட்களும்

எலுமிச்சையில் வைட்டமின் சி அதிக அளவில் உள்ளது. அத்தியாவசிய ஊட்டச்சத்துக்கள் பிறவும் சிறிதளவில் கலந்துள்ளன.
எலுமிச்சைகள் பாலிபீனால்கள், டெர்பீன்கள் மற்றும் டானின்கள் உள்ளிட்ட பல்வேறு தாவர வேதிப்பொருட்களும் எலுமிச்சையில் உள்ளன. மற்ற சிட்ரசு பழங்களைப் போலவே இதிலும் சிட்ரிக் அமிலத்தின் குறிப்பிடத்தக்க செறிவு நிரம்பியுள்ளது. (சுமார் 47 கிராம் / லி) .
# எலுமிச்சை

## உற்பத்தி

| அதிக அளவு எலுமிச்சை உற்பத்தி செய்யும் நாடுகள் (டன்னில்) |  |  |
| --- | --- | --- |
| 2 629 200 | 2 108 000 | தரவு இல்லை |
| 1 891 400 | 2 147 740 | 2 255 000 |
| 1 113 380 | 1 228 660 | 1 100 000 |
| 1 058 105 | 1 313 394<sup>N</sup> | தரவு இல்லை |
| 1 020 350 | 1 126 740 | தரவு இல்லை |
| 800 137 | 834 610 | 806 000 |
| 787 063 | 790 211 | 680 000 |
| 706 800<sup>F</sup> | 560 052<sup>F</sup> | தரவு இல்லை |
| 578 200<sup>F</sup> | 700 000<sup>F</sup> | தரவு இல்லை |
| 522 377 | 483 088 | no data |
| **உலகம்** | **13 032 388<sup>F</sup>** | **13 861 411<sup>A</sup>** |
| Without footnote — official data, *F* = FAO estimation, *A* =aggregated data (includes official, and estimated data), *N* = unofficial data;  
*ஆதாரம்: ஐநா உணவு மற்றும் வேளாண்மைப்பு*
**அனைத்து எலுமிச்சையினங்களை உள்ளடக்கியது* | } |  |
# கோலா

**கோலா**, இனிப்புச் சுவை மிக்க கார்பனேற்றப்பட்ட கஃபீன் அதிகமுள்ள ஒரு குடிபானம். இது பலராலும் விரும்பிக் குடிக்கப்படும் பானம் எனினும் இதை அதிகம் குடித்தால் உடலை பருமனாக்க உதவும்.  
இந்தியா, இலங்கை போன்ற நாடுகளில் இளநீர், மோர், பழச்சாறு, தேனீர் போன்ற பானங்களை விடுத்து மக்கள் கோலாவை இப்போது அதிகம் நுகர தொடங்கி உள்ளார்கள்.
# கோலா

## கோலாவின் தொழிற்சாலை

உலகில் அதிகப்படியான மக்களால் விரும்பி குடிக்கப்படும் பானம் கோலா ஆகும். நூறு வருடங்களுக்கு மேலாக இந்தப் பானம் முதலிடத்தில் உள்ளது.  
கோலாவைவழங்கும் தொழிற்சாலைகள்:
- கோக்க கோலா
- பெப்சி
- ஆர்.ஸி.கோலா  
கோக்க கோலாவே முதலில் ஆரம்பிக்கப்பட்ட கோலா தொழிற்சாலையாகும். இவர்கள் இன்று வரை கோலா தயாரிக்கும் முறையை மர்மமாகவே வைத்துள்ளனர். இவர்களின் கிளை தொழிற்சாலைகளுக்கு கூட தயாரிக்கும் முறை தெரியாது. பானம் தயாரிக்கத் தேவையான சிரப் அனைத்து நாடுகளில் உள்ள தொழிற்சாலைக்கும் அனுப்பி வைக்கப்படும். பின் அவர்கள் அதிலிருந்து கோலாவை தயாரிப்பார்கள்.  
கோக்க கோலா தொழிற்சாலையே முதன் முதலில் கோலாவை அறிமுகப்படுத்தியதால், இது கோலா பானம் என்று வழங்கலாயிற்று.
# கோலா

## தெளிவான கோலா

தெளிவான கோலா 1990 முற்பகுதியில் பிரபலமானதாக்கப்பட்டது.இவ்வகை கோலா ஒரு நிறமற்ற திரவம் ஆகும் . கிரிஸ்டல் பெப்சி, 7 அப்,ம்ற்றும் ஐஸ் கோலா எனற பெயர்களில் இவை மார்க்கெட்டில் விற்கப்படுகின்றன.
# கோலா

## கோலா-வின் கலவை

330 மிலி. அளவுள்ள கோலாவில், 8 முதல் 10 தேக்கரண்டி சர்க்கரையும்,30 முதல் 55 மிகி. அளவுக்கு காஃபீனும், 150 கலோரியும் உள்ளன. இவை தவிர செயற்கை நிறக் கலவைகளும், சல்ஃபைட்டுகளும் உள்ளன.
# கோலா

## கோலா குடிப்பதால் உடலில் ஏற்படும் விளைவுகள்

குடித்த பத்து நிமிடங்களில் உள்ளே சென்ற சர்க்கரை ரத்தத்தில் கலப்பதால் இருபது நிமிடங்களில் ரத்தத்தில் சர்க்கரையின் அளவு பெருமளவு கூடுகிறது. நாற்பது நிமிடங்களில் கோலாவில் உள்ள காஃபீன், கண்களின் பாவையைப் பெரிதாக்க, ரத்தத்தின் அழுத்தம் கூடுகிறது. உடனடியாக குடல், ரத்தத்துக்கு அதிக சர்க்கரையை வழங்குகிறது. அதிக சர்க்கரையும் காஃபீனும் ரத்தத்தில் கலப்பதால் உற்சாகம் பிறக்கிறது. கொஞ்ச நேரத்திற்குப் பிறகு சர்க்கரை அளவும் காஃபீன் அளவும் பெருமளவில் சரிந்து பழைய நிலைக்கும் கீழே செல்வதால் ஒருவித களைப்பும் சலிப்பும் ஏற்படுகின்றன.  
நாளொன்றுக்கு இரண்டு அல்லது மூன்று முறை இப்படிக் குடித்தால், ரத்தத்தில் சர்க்கரை அளவு கூடவும் குறையவுமாகப் பந்தாடப்படுவதில் உறுப்புகள் பாதிக்கப்படும் அபாயம் உள்ளது. நீரிழிவு நோய் வருவதற்கான வாய்ப்புகள் பெருகுகின்றன.  
அதோடு, கோலாவில் இருக்கும் ஃபாஸ்ஃபாரிக் அமிலம், எலும்பிலுள்ள கால்சியத்தினை வெளியேற்றி அதனைப் பலவீனப்படுத்துகிறது; பல்லின் எனாமல் பெரிதும் பாதிக்கப்பட துணை செய்கிறது.  
அதிகபட்ச காஃபீன், தூக்கமின்மை, ரத்த அழுத்தம், ஒழுங்கற்ற இதயத் துடிப்பு ஆகியவற்றை ஏற்படுத்துகிறது. ரத்தத்தில் பொட்டாசியம் அளவு குறைவதால் மரபணுக்கள் வரை பாதிப்புக்கு உள்ளாகி குடல் பாதிப்புகளும் பார்க்கின்ஸன் போன்ற நரம்புமண்டல பாதிப்பு நோய்களும் வர வாய்ப்பு இருக்கிறது.  
இரண்டு கோலா பாணங்கள் தொடர்ந்து குடிப்பதன் மூலம் பல்லில் ஏற்படும் பாதிப்பை உடனடியாக உணரலாம்.
# கோலா

## ஆசியாவில் கிடைக்கபெறும் கோலா பானங்கள்

- என் கோலா, மலேசியா.
- அம்ரட் மற்றும் பக்கோலா கோலா, பாக்கிஸ்தான்.
- காம்பா கோலா, இந்தியா. கோக்ககோலா மற்றும் பெப்சிகோ ஆகிய நிறுவனங்கள் 1991 இல் இந்தியாவில் வர்த்தக வியாபாரத்தை தோடங்கினர்.
- எதிர்கால கோலா, சீனா.
- ஈஎஸ்டி கோலா, தாய்லாந்து.
- மெக்கா கோலா,கிழக்கு ஆசிய நாடுகள்.
- பார்சி கோலா, ஈரான்.
- ரெட் புல் கோலா, தாய்லாந்து.
- தம்ப்ஸ் அப்,இந்தியா.
- தாப்ஸியா கோலா, ஈரான்.
- கோலா துர்கா, துருக்கி.
- ஜம் ஜம் கோலா, அரபு நாடுகள்.
- பெரிய கோலா, இந்தோனேசியா.  
இவை அனைத்தும் அந்த அந்த ஊர்களில் பிரபலமான கோலா வகையாகும்.
# கோலா

## ஐரோப்பாவில் கிடைக்கபெறும் கோலா பானங்கள்

- அப்ரி கோலா, ஜேர்மனி.
- பர்ர் கோலா, ஐக்கிய இராச்சியம்.
- பிரெயிழ் கோலா, பிரான்சு.
- பிரிசா கோலா, போர்த்துக்கல்.
- கடெட் கோலா, அயர்லாந்து.
- கோலா கோலா, அல்பேனியா.
- கொக்டா கோலா, யுகோசுலாவியா.
- கியூபா கோலா, சுவீடன்.
- இரிஷ் கோலா, அயர்லாந்து.
- ஜொலி கோலா, டென்மார்க்.
- பிரீவேய் கோலா, ஐரோப்பா முழுவதும் விற்கப்படுகின்றது.
- பிரிட்ஸ் கோலா, ஜேர்மனி.
- ஹஜி கோலா, ஜேர்மனி.
- கொபோலா கோலா, செக் குடியரசு மற்றும் சிலோவாக்கியா.
- பிளனட் கோலா.
- போலோ கோலா, போலந்து.
- ரெட் புல் கோலா, 2008 இல் இருந்து ஐரோப்பா முழுவதும் விற்கப்படுகின்றது.
- உபுண்டு கோலா, மேற்கு ஐரோப்பா.
- வேர்ஜின் கோலா, தென்னாபிரிக்கா மற்றும் மேற்கு ஐரோப்பா.
- விட்டா கோலா, கிழக்கு ஜேர்மனி.
- கிளெட்டா கொஸ் கோலா, ஐஸ்லாந்து.
- கோர்சிகா கோலா.
# கோலா

## வட அமெரிக்காவில் கிடைக்கபெறும் கோலா பானங்கள்

- பெரிய கோலா, மெக்சிக்கோ.
- ஜரிட்டோஸ் கோலா, மெக்சிக்கோ.
- லுலூ கோலா, மெக்சிக்கோ.
- சிவா கோலா, மெக்சிக்கோ.
- பிளக் செரி கோலா.
- டபிள் கோலா.
- டு கோலா, கியூபா.
- டுரொபி கோலா, கியூபா.
- பென்டிமன்ஸ் கியூரியோசிற்றி கோலா, ஐரோப்பா மற்றும் வட அமெரிக்கா.
- ஜோன்ஸ் சோடா கோலா.
- ஜொல்ட் கோலா, நியூயோர்க்.
- ஜொன்னி ரியான் கோலா, நியூயோர்க்.
- போலார் கோலா.
- ரெட் புல் கோலா, ஐக்கிய அமெரிக்கா.
- பெய்கோ கோலா, ஐக்கிய அமெரிக்கா.
# கோலா

## ஆபிரிக்காவில் கிடைக்கபெறும் கோலா பானங்கள்

- ஹமௌட்-பௌலேர்ன் கோலா, அல்ஜீரியா.
# கோலா

## தென் அமெரிக்காவில் கிடைக்கபெறும் கோலா பானங்கள்

- பெரிய கோலா.
- கொக்கக் கோலா.
- பெப்சி.
- பெரூ கோலா.
- ஆர் சீ கோலா.
- ஸ்சின் கோலா, பிரேசில்.
- சிப் கோலா.
# கோலா

## வெளியிணைப்புகள்

- Cola and Mentos mints trick
- OpenCola recipe (originally published by Cory Doctorow)
- Straight Dope article about caffeine levels on soft drinks
- கோலா பானங்கள் உடல் நலத்திற்கு கேடு விளைவிப்பவை என்று விகடன் புத்தகத்தில் வந்த கட்டுரை
# பாலியல் தலைப்புகள் பட்டியல்

## பாலின அமைவு

- எதிர்பால்சேர்க்கை
- இருபால்சேர்க்கை
- தற்பால்சேர்க்கை
# பாலியல் தலைப்புகள் பட்டியல்

## வரலாறு

- காமக்கிழத்தி
- அச்சம் நாணம் மடம் பயிர்ப்பு
- காமசூத்திரம், அனங்கரங்கம்
- :en:Victorianism, :en:Puritan
- மேற்கத்தைய பாலியல் புரட்சி
- பாலிய அடிமைத்தனம் - Sexual slavery
- பாலியற் கல்வி
# பாலியல் தலைப்புகள் பட்டியல்

## ஆய்வு

- சிக்மண்ட் பிராய்ட்
- Masters and Johnson
# பாலியல் தலைப்புகள் பட்டியல்

## உயிரியல்

- இனப்பெருக்கம்
- பாலினம்
- பாலியல் விருத்தி - Sexual Development
- ஆண்
- பெண்
- திருநங்கை
- :en:Sexual dimorphism
- :en:Human sexual response cycle
# பாலியல் தலைப்புகள் பட்டியல்

## உணர்வுகள்

- பாலுணர்வு
- புணர்ச்சி - நிமிர்த்தம், arousal
- காமம்
- போகம்
- மோகம் - lust, இச்சை
- பாலின்பம்
- :en:Romance (love)
- :en:Eroticism
- :en:Sexual Desire - காமவேட்கை
- பாலினக்கவர்ச்சி - sexual attraction
# பாலியல் தலைப்புகள் பட்டியல்

## உடலும் பாலுறவும்

- பூப்பு
- பாலுறவு
- புணர்ச்சிப் பரவசநிலை
# பாலியல் தலைப்புகள் பட்டியல்

## உடலும் பாலுறவும்

### ஆண் இனப்பெருக்கம் தொகுதி

- ஆண்குறி
- விந்தகம்
- Epididymis - விதைமேற்றிணிவு, விந்தணு முதிர்ச்சிப் பை; விரை முனைப்பை
- Prostate - சுக்கியன்
- விந்து சுரப்பி
- Testicle - விதை
- செமன்
- விந்து நகர்ச்சி
- விந்து தள்ளல்
- விந்து முந்துதல்
- விந்து
# பாலியல் தலைப்புகள் பட்டியல்

## உடலும் பாலுறவும்

### பெண் இனப்பெருக்கம் தொகுதி

1. Fallopian tube - பாலோப்பியன் குழாய் -
1. Urinary bladder - தேங்கு பை
1. :en:Pubis (bone) - இடுப்பெலும்பு
1. G-spon
1. Clitoris - கூதிக் காம்பு; சுமரி; பெண்குறிமூலம்
1. Urethra - சிறுநீர் இறக்குக் குழாய்; சிறுநீர் வடிகுழாய்; சிறுநீர்வழி; யூரித்ரம்
1. Vagina - பெண்குறி
1. Ovary - சூலகம்
1. Colon
1. Uterus - கருப்பை
1. :en:Vaginal fornix
1. Cervix - கண்டம்; கருப்பை வாய்;
1. Rectum - குதம்
1. Anus
---
- Labium - கீழுதடு; பிற்சொண்டு
- அண்டச் சுரப்பி
- கருமுட்டை
- மார்பகம்
- முலை
- கருத்தரிப்பு
- மாதவிடாய்
- மாதவிடாய் நிறுத்தம் - menopause
# பாலியல் தலைப்புகள் பட்டியல்

## உடலும் பாலுறவும்

### ஊக்கிகள்

- :en:Sex steroid
:* Androgen
::* Testosterone
:* Estrogen
::* Estradiol
# பாலியல் தலைப்புகள் பட்டியல்

## பாலியல் நடத்தைகள்

- பாலுணர்வூட்டல் - Foreplay
- விறைப்பு
- கவர்ச்சி - Seduction
- :en:Flirting
- :en:Dating (activity)
- சுய இன்பம்
- குழுப் பாலுறவு
- வாய்வழிப் பாலுறவு
- குதவழிப் பாலுறவு
# பாலியல் தலைப்புகள் பட்டியல்

## பாலியலும் சமூகமும்

- பாலியற் கல்வி
- குடும்பக் கட்டுப்பாடு
- பாலியல் வசைச் சொற்கள்
- பாலுறவுச் சம்மத வயது
- தமிழர் பாலியல் வழக்கங்கள்
- பால்வினைத் தொழில்
- :en:Teenage pregnancy
- சோதனைக் குழாய்க் குழந்தை
- கந்து அகற்றல் - :en:Female genital cutting
- முன்தோல் அகற்றுதல் - :en:Circumcision
# பாலியல் தலைப்புகள் பட்டியல்

## பாலின்பக் கலைகள்

- பாலின்பம்
- பாலின்ப இலக்கியம்
- காம சூத்திரம்
- காமக் கதை
- பிளேபோய்
# பாலியல் தலைப்புகள் பட்டியல்

## பாலியல் நோய்கள்

- குறிப்பு: *பின்வரும் நோய்கள் பாலுறவினால் தொற்றக்கூடியவை, உடல்நலம் உள்ளவரோடு பாலுறவு கொள்வதால் இவை வரா.*
- Chlamydia infection
- Gonorrhea
- Syphilis
# பாலியல் தலைப்புகள் பட்டியல்

## பாலியல் நோய்கள்

### அதிநுண்ணுயிரால்/Viral

- Herpes simplex virus
- Hepatitis B virus
- Human papillomavirus
- HIV
# பாலியல் தலைப்புகள் பட்டியல்

## பாலியல் நோய்கள்

### Parasitic/Fungal

- Candidiasis
- Trichomoniasis
# பாலியல் தலைப்புகள் பட்டியல்

## பாலியல் குற்றங்கள்

- சிறுவர் பாலியல் பலாத்காரம்
- வன்கலவி
- தகாப் பாலுறவு
# பாலியல் தலைப்புகள் பட்டியல்

## இயல்பு திரிபுகள்

- Paraphilias
- Exhibitionism - தற்காட்டல்வேட்கை
- Fetishism - அடையாளக் காமம்
- Frotteurism
- Pedophilia - குழந்தைப் புணர்ச்சி
- Sexual Masochism - வலியேற்பு பாலின்பம்
- Sexual Sadism - பாலுறவு தாக்கின்பம்
- Transvestic fetishism
- Voyeurism
# பாலியல் தலைப்புகள் பட்டியல்

## வகைப்படுத்தப்படா தலைப்புகள்

- முத்தம்
- நிர்வாணம்
- பாலுணர்வு
- Lesbian
- வயகரா
- பாலியல் வல்லுறவு
- ஆணுறை
- பெண்ணுறை
- கற்பு
- கன்னி
- லீலை
- :en:Pornography - ஆபாசம் ??
- :en:Nocturnal emission
- :en:Sex segregation
- :en:Sexual objectification
- பிரமச்சாரியம்
- திருமணம்
- :en:Sexuality
- :en:Naturism
- :en:Hedonism
# பாலியல் தலைப்புகள் பட்டியல்

## இவற்றையும் பாக்க

- :en:List of human sexuality topics
- :en:List of sexology topics
# எதிர்பாலீர்ப்பு

எதிர்பாலினத்தவருக்கிடையே இடம்பெறும் ஈர்ப்பு அல்லது உடலுறவு **எதிர்பாலீர்ப்பு** (*Heterosexuality*). ஆதாவது ஆணுக்கு பெண்ணுக்கும் இடையே ஏற்படும்பாலியல் ஈர்ப்பே எதிர்பாலீர்ப்பாகும். இந்த இயல்பே பெரும்பான்மை மனிதரிடம் காணப்படுகிறது.  
ஒருவகைப் பாலியல் சார்புநிலையாக, கலப்புப் பாலுணர்வு என்பது " எதிர்பால் தனியரின் மீதமையும் மீளாத உணர்ச்சி, காதல், பாலியல் ஈர்ப்பாகும்"; இது " இந்த ஈர்ப்புகளைச் சார்ந்த தனியரின் அடையாள உணர்தலும் ஆகும்; இது இந்த ஈர்ப்புகளைப் பகிரும் குழும உறுப்பாண்மையையும் அவ்வகை ஈர்ப்புகள் சார்ந்த நடத்தைகளையும் சுட்டும்." கலப்புப் பாலுணர்வு இயல்பானதாகக் கருதப்படுகிறது.  
இருபாலுணர்வு, நிகர்பாலுணர்வு அல்லது ஒத்தபாலின பாலுணர்வு அகியவற்றுடன் சேர்ந்து, கலப்புப் பாலுணர்வு முதன்மையான மூவகைப் பாலியல் சார்புநிலைகளில் ஒன்றாகும்.
# போடோ மொழி

**போடோ** (*Bodo language*) ஒரு சீன-திபெத்திய மொழி. இது வட கிழக்கு இந்தியா, நேபாளம், வங்காளம் ஆகிய இடங்களில் வசிக்கும் போடோ மக்களால் பேசப்படுகிறது. இந்திய அரசால் அங்கீகரிக்கப்பட்ட, அசாம் மாநில அரச மொழிகளில் போடோ மொழியும் ஒன்றாகும். முன்பு ரோமன், அசாமிய வரிவடிவங்களைக் கொண்டு எழுதப்பட்டு வந்த போடோ மொழி, 1963 ஆம் ஆண்டு முதல் தேவநாகரி வரிவடிவத்தைக் கொண்டு எழுதப்படுகிறது.
# அரங்கு

**அரங்கு** (*Theatre*) (கிரேக்கம்:θέατρον (*தியேட்ரோன்*) என்பது காட்சிப்படுத்தல் தளம் அல்லது காணும் இடம் என்பதாகும். இது நிகழ்த்து கலைகளின் ஒரு பகுதி ஆகும். கலைகளை இற்றை செய்து வைப்பதற்கான ஓர் இடமாக அரங்கத்தைக் கொள்ளலாம்.  
அரங்கு எனப்படுவது கலைக்குழுவால் நிகழ்த்துக்கலைகளை காட்சிப்படுத்துவதற்கான தளம். இத்தளம் ரசிப்பவர்களின் உள்ளத்திடை பொதுவாக இரு கூறுகளைக் கொண்டுள்ளது. முதலாவது பார்வையாளர்களுக்கு உண்மையிலேயே தங்கள் முன் நிகழும் காட்சியாகவும், இரண்டாவது கலைஞர்கள் எடுத்தாளும் கதை, வரலாறு, நிகழ்வு சார்ந்த கற்பனையான நிகழ்ச்சியைக் காட்டும் கற்பனைத்தளமாகவும் திகழ்கிறது.  
அரங்கேற்றக் கலைகளைகளின் காட்சிகள் பார்வையாளர்களுடன் நேர்காணல்கள், சைகைகள், உரைநடை, வசனம்,
திரைக்கதை, பாடல்கள், இசை மற்றும் நடனம் மூலம் தொடர்புகொள்வதாக அமைந்திருக்கும். பார்வையாளர்களின் அனுபவத்தை இன்னும் சிறப்பாக்க அவ்விடத்தின் கலை, ஒலி, ஒளி அரங்க வடிவமைப்பு போன்றவை மெருகேற்றப்படுகிறது.  
கதை கூற விழையும் மனிதனுடைய இயல்பு காரணமாக மிகப் பழங்காலத்திலேயே அரங்கு உருவாகிவிட்டது எனலாம். தொடக்க காலத்தில் இருந்தே அரங்கு சமய சடங்கு, சமூகக்கூடம், அரசவை என பல வடிவங்களை எடுத்து வந்திருக்கிறது. இதற்காக, பேச்சு, நடிப்பு, இசை, நடனம் போன்றவற்றையும், நிகழ்த்து கலைகள், காட்சிக் கலைகள் போன்றவற்றிலிருந்து பல கூறுகளையும் பெற்று ஒரே கலை வடிவமாக ஆக்கியது.  
நாடகம் சார்ந்த அனைத்தையும் ஒரே இடத்தில் இணைத்து தற்போதைய நிகழ்வாக நிகழ்த்திக்காட்டுவதற்கு பயன்படும் ஒருங்கு பெற்ற மேடை அரங்கு எனலாம். அரங்கத்தில் நடைபெறும் நாடகத்தின் நடிப்பு, அரங்க அமைப்பு உள்ளிட்ட கலைகளைப் பற்றி அறிய உதவும் இயல் அரங்கியல் எனப்படுகிறது.
# அரங்கு

## அரங்கு - வரையறை

- ஹோனிக்மென் கூற்றுப்படி, "கலை என்பது ஓர் உணர்வினை அல்லது பெறுமானத்தினை வெளிப்படுத்துவதிலும், தொடர்வுறுத்துதலிலும் மனிதத்திறன் வெளிப்படும் முறைமை" ஆகும்.
- மேலும் பர்னாட் பெக்கர்மான் என்பவர், அரங்கு என்பது, "வெளியிலும் காலத்திலும் தம்மைத் தனிப்படுத்திக் கொள்ளும் ஒருவர் அல்லது பலர் தம்மை இன்னொருவருக்கு அல்லது பிறருக்குக் காட்சிப்படுத்தும் போது நிகழ்வது", என வரைவிலக்கணம் கூறியுள்ளார்..
- அரங்கு என்பதை நாடகம் என்பதாகவே பொதுவில் நோக்குவது உண்டு ஆனால், இவ்விரண்டிற்குமிடையே வேறுபாடுகள் உள்ளன. நாடகம் என்பது நிகழ்த்திக் காட்டப்படும் ஒரு விடயம் எனில், அரங்கு என்பது அது தொடர்பான முழுவதையும் ஓரிடத்தில் இணைத்துக் காட்டுவது ஆகும்.
- யார் காட்டுகிறார்கள் (நடிகர்கள், கலைஞர்கள்), எவ்விடத்திலே காட்டப்படுகின்றது (மேடை, அரங்கம்), எவ்வாறு காட்டப்படுகின்றது (இசை, நடனம், நாடகம்) , யார்முன்னே காட்டப்படுகின்றது (பார்வையாளார்கள், ரசிகர்கள்), எந்தச் சூழலில் காட்டப்படுகின்றது போன்ற எல்லாவற்றையும் அரங்கு உள்ளடக்குகிறது .
# அரங்கு

## வரலாறு

### எகிப்திய அரங்கு

- தற்போது நாம் அறிந்தபடி பதிவு செய்யப்பட்டுள்ள மிகப் பழைய அரங்கியல் நிகழ்வுகள், கிமு 2000 ஆண்டுகளில் பண்டைய எகிப்தில் இடம்பெற்றுள்ளன. ஒசிரிசு (Osiris) என்னும் கடவுளின் வரலாற்றுக்கதை இந்த நாகரிகக் காலத்தின் பண்பாட்டு விழாக்கள் பலவற்றிலும் நிகழ்த்தப்பட்டு வந்தது. இது சமய சடங்கிற்கும், அரங்குக்கும் இடையிலான மிக நீண்டகாலத் தொடர்பின் தொடக்கத்தையும் குறித்து நிற்கிறது.
- எகிப்தியர்களின் நம்பிக்கையான இறப்பிற்குப்பிறகான வாழ்க்கைப் பற்றிய தத்துவங்கள் நாடகமாக நடித்துக் காட்டப்பட்டன. நாடகம்பற்றிய நிகழ்வுகள் அவர்தம் பிரமிடு அரண்மனைகளில் குறிப்புகளாகவும், சில குறியீட்டு முறைகளாகவும் குறித்து வைத்துப் பின்பற்றினர். மேலும் புதிய ஃபறொ மன்னனின் முடிசூட்டு விழா நாடகங்கள், இஜிஸ் எனும் கடவுளைப் பற்றிய மருத்துவ நாடகங்கள், ஒசிரிசு மன்னனின் உயிர்த்தெழும் நாடகங்கள், உள்ளிட்ட நாடகங்களின் குறியீடுகள் மம்மி கல்லறைகளிலும் பிரமிடுகளிலும் பொறிக்கப்பட்டன. மேற்கூறியவற்றால் எகிப்தியர்கள் பண்பாட்டுச் சடங்கில் நாடகத்தைப் புகுத்தியதில் முதன்மையானவர்களாகக் கருதப்படுகின்றனர்.
# அரங்கு

## வரலாறு

### கிரேக்க அரங்கு

- டயோஸ்னஸ் தெய்வத்திற்கு செய்யும் சமய சடங்காகவே அக்காலத்தில் நாடகங்கள் நடத்திக்காட்டப்பட்டன. அறிஞர் அரிஸ்டாட்டிலின் குறிப்புகளின் படி நாடகங்கள் டயோஸ்தனஸ் என்ற தெய்வத்திற்கு பாடப்பட்ட டித்தரம்ஸ் பாடல்களிலிருந்தே கிரேக்க நாடகங்கள் வளர்ச்சி பெற்றதாகக் கருதப்படுகிறது.
- வருடத்தில் ஒருமுறை, ஆறு நாட்கள் நடத்தப்படுகின்ற டயோஸ்தினஸ் தெய்வத்தின் வழிபாட்டின் போது, அதன் உருவச்சிலை ஊர்வலமாக எடுத்துச் செல்லப்பட்டு பின்னர் 'தியோட்ரான்' எனப்படும் இடத்தில் மக்கள் குழுமி டித்ரம்ஸ் பாடல்களைப்பாடி நாடகப்போட்டிகளை நடத்துவர். இவ்விடமே அரங்கம் எனும் முறைக்கு வித்திட்டதாகக் கொள்ளப்படுகிறது.
- கிரேக்க நாடகங்கள் துன்பவியல் (ட்ரேஜெடி), கேலிக்கை, இன்பவியல் (அ) மகிழ்நெறி நாடகங்களாக நடத்தப்பட்டன.
- பண்டைய கிரேக்கர்கள், அரங்கை ஒரு கலை வடிவமாக முறைப்படுத்தினர். இதன் பல வடிவங்களான துன்பியல் அரங்கு, நகைச்சுவை அரங்கு முதலியவற்றுக்கு இறுக்கமான வரைவிலக்கணங்களையும் ஏற்படுத்தினர். பண்டைய எகிப்திய அரங்குகளைப் போலவே கிரேக்க அரங்குகளிலும் தொன்மங்களில் இருந்தே கதைமாந்தர்களும், கருப்பொருளும் பயன்படுத்தப்பட்டன. கிரேக்கர்களே, நாடகத்திறனாய்வு, நடிப்புத்தொழில், அரங்கக் கட்டிடக்கலை போன்றவற்றையும் உலகுக்கு அறிமுகப்படுத்தினர்.
- அஸ்கிலஸ் (கி.மு 525-456), ஈரிபிடிஸ் (கி.மு.484 - 406), சோபோகிளிஸ் (கி.மு 496-406), அரிஸ்டோபன்ஸ் (கி.மு.448 - 380), மென்டொர் (கி.மு. 420 - 360) போன்றோர் கிரேக்க நாடக்கலையைப் பல்வேறு காலகட்டங்களில் முறைப்படுத்திய ஐவர் ஆவார்.
- ஆஸ்கார் ஜி. ப்ராக்கெட்டின் கூற்றுப்படி பெரும்பாலான கிரேக்க நாடகங்கள் திறந்த வெளியிலேயே நிகழ்த்தப்பட்டதாக அறியப்படுகிறது. சான்றாக மரணிக்கும் காட்சிகள், சடலத்தை மீண்டும் மேடைக்கு எடுத்துவருதல் போன்ற காட்சிகள் திரைச்சீலை எதுவும் பயன்படுத்தாமல் நிகழ்த்திக்காட்டப்பட்டன.
- கி.மு.4ஆம் நூற்றாண்டைச் சேர்ந்த எபிடாரஸ் அரங்கம் பண்டைய ஏதன்ஸிய அரங்கங்களுக்கு சான்றாகும்.
# அரங்கு

## வரலாறு

### உரோமானிய அரங்கு

- உரோமர்கள் முதன்முதலில் தங்கள் அரங்குகளை கல்லாலும், மரத்தினாலும் கட்டினார்கள். அவ்வரங்குகள் சுமார் 80,000 பார்வையாளர்களுடன் அலங்காரத்துடன் கூடிய மூன்று மாடிகளைக் கொண்டிருந்தன.
- கல்லாலான அரங்குகள் உரோம வெளிப்புற திரையரங்குகளின் மாதிரியாக இருந்தன. உரோமானியர்களின் அரங்குகள் கிரேக்க அரங்குகளை விடவும் குறைந்தது ஒரு மீட்டர் அளவு அதிகம் உயரம் கொண்டதாகவும், அதிக வேலைப்பாடுகளுடன் தெளிவாகவும் இருந்தன.
- முதல் மூன்று நூற்றாண்டுகளில் எண்ணற்ற உரோமானிய அரங்குகள் மிகுந்த செல்வாக்கு உடையனவாக விளங்கின. பின்னாளில் உரோம பேரரசின் வீழ்ச்சிக்குப்பிறகு சிதைவுண்ட அரங்குகள் கற்சுரங்கங்களாகவும், கோட்டைகளாகவும் பயன்படுத்தப்பட்டன.
# அரங்கு

## அரங்கின் மூலங்கள்

அரங்குகளில் நிகழ்த்தப்படும் கலைகளின் மூலங்கள் அதன் ஒருங்கமைவால் அறியப்படுகின்றன. ஆற்றுகை, ஆற்றுபவர், அதன் ஆற்றுகைத் தளம் என மூவகை படும்.
# அரங்கு

## அரங்கின் மூலங்கள்

### நிகழ்த்தம் (அ) ஆற்றுகை

காட்சியின் மூலக்கருப்பொருள் அசைவுகளின் மூலமோ, ஒலி, ஒளி அமைப்பு மூலமோ, அல்லது சிறப்பு ஒப்புமைப் பொருட்களின் மூலமோ ஆற்றுகை / நிகழ்த்திக்காட்டுதல் மூலம் பார்வையாளர்களுக்கு கொண்டு சேர்க்கப்படுகிறது.
# அரங்கு

## அரங்கின் மூலங்கள்

### நிகழ்த்தம் (அ) ஆற்றுகை

#### கலை இயக்குநர் (அ) நெறியாளர்

கலை இயக்குநர் என்பவர் நடிகர்களையும், கதையினையும் மற்றும் நிகழ்ச்சியைச் சார்ந்த ஒப்புமைக் காட்சிகளையும் பார்வையாளரின் மனநிலையிலிருந்து ரசிக்கும்படியாக ஒருங்கமைப்பவர் ஆவார்.
# அரங்கு

## அரங்கின் மூலங்கள்

### நிகழ்த்தம் (அ) ஆற்றுகை

#### நடிகர் (அ) நிகழ்த்துவோர்

நாடகத்தின் தலையாய அம்சமான ஆற்றுகைக்கு இதயத்துடிப்பாக விளங்குவபன் நடிகன் ஆவான். இங்கு தனி ஒரு மனிதனாகவோ (நடிகன்), குழுவாகவோ (பலதரப்பட்ட கதாபாத்திர நடிகர் குழு) நிகழ்த்துக்கலை ஆற்றப்படலாம்.
# அரங்கு

## அரங்கின் மூலங்கள்

### நிகழ்த்தம் (அ) ஆற்றுகை

#### பார்வையாளர்கள்

- நிகழ்த்திக்காட்டப்படும் நிகழ்கலையை பார்த்து அதன் நிறை, குறைகளை ஆய்பவர்கள், அனுபவம் செய்பவர்கள் பார்வையாளர்களாவர். மேலும் ஒன்றி அதனால் ஈர்க்கப்படுபவர்கள் ரசிகர்கள் எனப்படுவர்.
- பார்வையாளர்கள் அரங்கத்தில் மேடையின் எதிரே அமர்ந்தோ, நின்றபடியோ பாா்த்து ரசிக்கும்படியாக இருக்கைகள், நிலைகள், அமர்விடங்கள் அமையப்பெற்றிருக்கும்.
- அரங்குகளில் மாடங்கள், வரிசைகள், உள் மற்றும் வெளி வாயில்கள், இருக்கைகள், குடைகள், கூரைகள், தளங்கள் என அடுக்குகளில் பிரிக்கப்பட்டிருக்கும்.
# அரங்கு

## அரங்கின் மூலங்கள்

### மோதுகை

இருவேறு கருத்துக்களைக் கொண்ட மனிதப் போராட்டங்களுக்கான மோதுகை அரங்கத்தில் நிகழ்த்திக்காட்டப்படுகிறது.
இது மனித எண்ணங்களின் அல்லது உணர்ச்சிகளின் கொந்தளிப்பாகக் கொள்ளப்படுகிறது.
# அரங்கு

## அரங்கின் மூலங்கள்

### களம் (அ) தளம்

நிகழ்த்திக்காட்டுவதற்கான, மக்களிடையே காட்சிப்படுத்துவதற்கான ஒரு தளம், இயற்கையில் கண் முன்னே காட்சியளிக்கக் கூடிய
நிகழ்வின் ஒப்புமைக் களம் அரங்கம் ஆகும். அரங்குகள் ஒலி, ஒளி அமைப்புடன், காட்சி ஒப்புமை திரைச்சீலைகள், நிகழ்வின் மாதிரிப் பொருட்கள், வாசனைப் பொருட்கள், புகைகள் என பல்வேறுபட்ட அலங்கார அமசங்களைக் கொண்டிருக்கும்.
# அரங்கு

## அரங்கின் மூலங்கள்

### களம் (அ) தளம்

#### அரங்க வடிவம்

அரங்கத்தின் வடிவங்களின் அடிப்படையில் பின்வருமாறு வகைப்படுத்தப்படுகிறது,
# 1875

**1875** (**MDCCCLXXV**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் புதன்கிழமையில் ஆரம்பமான ஒரு ஆண்டு ஆகும்.
# 1875

## நிகழ்வுகள்

- ஜனவரி 12 - குவாங் சூ சீனாவின் பேரரசன் ஆனான்.
- பெப்ரவரி 24 - ஆஸ்திரேலியாவின் கிழக்குக்கரையில் *எஸ்எஸ் கோத்தன்பேர்க்* பக்கல் மூழ்கியதில் பல உயர் அதிகாரிகள் உட்பட 102 பேர் கொல்லப்பட்டனர்.
- ஏப்ரல் 10 - சுவாமி தயானந்தா ஆரிய சமாசம் என்ற அமைப்பை பம்பாய் நகரில் ஆரம்பித்தார்.
- மே 7 - சக்காலின் மற்றும் கூரில் தீவுகள் தொடர்பாக ஜப்பானுக்கும் ரஷ்யாவுக்கும் இடையில் சென் பீட்டர்ஸ்பேர்க் உடன்பாடு (1875) எட்டப்பட்டது.
- ஜூலை - யாழ்ப்பாணத்தில் குடியேறிய தொழிலாளர்களிடையே காலரா நோய் பரவியதில் 500 பேர் வரை இறந்தனர்.
- ஆகஸ்ட் 25 - கப்டன் மத்தியூ வெப் என்பவர் ஆங்கிலக் கால்வாயை முதன் முதலில் நீந்திக்கடந்த பெருமையைப் பெற்றார்.
- செப்டம்பர் 7 - எதியோப்பியா மீதான எகிப்திய முற்றுகை தோல்வியடைந்தது.
- அக்டோபர் 30 - ஹெலெனா பிளேவட்ஸ்கி பிரும்மஞான சங்கத்தை நியூயோர்க்கில் ஆரம்பித்தார்.
- நவம்பர் - யாழ்ப்பாணத்தில் காலரா நோய் பரவியது.
- டிசம்பர் 1 - வேல்ஸ் இளவரசர் (இங்கிலாந்தின் ஏழாம் எட்வேர்ட்) கொழும்பு வந்தார். டிசம்பர் 8 ஆம் நாள் கொழும்பில் இருந்து புறப்பட்டார்.
# 1875

## நிகழ்வுகள்

### நாள் அறியப்படாதவை

- பனி வளைதடியாட்டம் முதன் முதலில் கனடாவில் விளையாடப்பட்டது.
- மும்பை பங்குச் சந்தை ஆரம்பிக்கப்பட்டது.
- சிங்கப்பூர் செண்பக விநாயகர் கோயில் அமைக்கப்பட்டது.
# 1875

## பிறப்புகள்

- ஜூலை 25 - ஜிம் கார்பெட், புலி வேட்டைக்காரர் (இ. 1955)
- ஆகஸ்ட் 30 - சுவாமி ஞானப்பிரகாசர், பன்மொழிப் புலவர் (இ. 1947)
- அக்டோபர் 31 - சர்தார் வல்லப்பாய் படேல், விடுதலைப் போராட்ட வீரர் (இ. 1950)
# வாரணம் ஆயிரம்

***வாரணம் ஆயிரம்*** (*Vaaranam Aayiram*) 2008ம் ஆண்டில் வெளிவந்த திரைப்படம். இத்திரைப்படத்தின் இயக்குநர் கௌதம். சூர்யா இரட்டை வேடங்களிலும் சமீரா ரெட்டி, திவ்யா ஸ்பந்தனா மற்றும் சிம்ரன் ஆகியோர் முக்கிய வேடங்களில் நடித்துள்ளனர். 2006ம் ஆண்டின் பிற்பகுதியில் துவக்கப்பட்ட இத்திரைப்படம் நவம்பர் 14, 2008 ல் உலகம் முழுவதும் வெளியிடப்பட்டது.  
*வாரணம் ஆயிரம்* படத்தில், ஒரு தந்தை மகனுக்கிடையேயான சுவையான நிகழ்வுகள் கோர்வையாக சொல்லப்படுகின்றன. இத்திரைப்படத்தினை ஆஸ்கார் ரவிச்சந்திரன் தயாரிக்க, ஹாரிஸ் ஜெயராஜ் இசையமைத்துள்ளார்.
# வாரணம் ஆயிரம்

## கதை

ராணுவ அதிகாரி மேஜர் சூர்யா, ஒரு அதிரடி மீட்பு நடவடிக்கையில் இறங்கும் நேரத்தில் அவருடைய தந்தை மரணச் செய்தி வருகிறது. மனம் உடைந்து போனாலும் தந்தை சொல்லிக் கொடுத்த கடமையுணர்வு பாதியில் அவரைத் திரும்ப விடாமல் தொடர்ந்து அந்த மீட்புப் பணியில் இறங்க வைக்கிறது. பிளாஷ்பேக்கில் தந்தையின் நினைவுகள் மனதுக்குள் அவிழ, அவை காட்சிகளாக விரிகின்றன.  
அப்பா கிருஷ்ணன் (சூர்யா) ஓய்வு பெற்ற மத்திய அரசு ஊழியர், அம்மா மாலினி (சிம்ரன்), தங்கை என உயர் நடுத்தர வர்க்கத்தில் பிறந்த நாயகன் சூர்யா (சூர்யா), திருச்சி பொறியியல் கல்லூரியில் படிக்கிறார். அப்பா செல்லம். வகுப்பில் கவனம் செலுத்தாமல் சினிமா பார்த்தபடி ஊரைச் சுற்றிப் பொழுதைக் கழிக்கிறார்.  
ஒரு திடீர் தருணத்தில் மேக்னா (சமீரா) என்ற தேவதையை போன்ற ஒரு பெண்ணை ரயிலில் சந்திக்கிறார். கண்டதும் காதல் கொள்கிறார். பேச்சுவாக்கில் அவள் அமெரிக்காவின் பெர்க்லி பல்கலைக்கழகத்தில் படிக்கப்போவதைத் தெரிந்து கொள்கிறார். நிச்சயம் உன் வாழ்க்கையில் நான் வந்தே தீருவேன், என கூறுபவர் அதைச் செய்தும் காட்டுகிறார். ஆனால் எதிர்பாராத விபத்தில் மேக்னா மரணமடைகிறாள். அவளைப் பறிகொடுத்து, பித்துப் பிடித்து அலையும் சூர்யாவை அப்பாவும் அம்மாவும்தான் மீண்டும் மனிதனாக மாற்றுகிறார்கள்.  
அந்த நேரத்தில் சூர்யா வாழ்க்கையில் ப்ரியா (திவ்யா ) நுழைகிறாள், சூர்யா ராணுவ அதிகாரியாகிறான்... எல்லாமே தந்தையின் வழிகாட்டுதல்களுடன். தந்தை ஒரு நாள் மரணத்தைத் தழுவுகிறார்... சூர்யாவின் உலகம் முடிவுறுகிறது. ஆனால், அதன் பிறகும் வாழ்க்கை இருக்கிறது என்பதைப் புரிய வைக்கிறார் அம்மா.
# வாரணம் ஆயிரம்

## நடிப்பு

- **சூர்யா** - *கிருஷ்ணன்* மற்றும் *சூர்யா* எனும் தந்தை, மகன் ஆகிய இரு முதன்மை கதாபாத்திரமாக நடிக்கின்றார் அதில் தந்தை கதாபாத்திரம் புற்றுநோயால் பாதிக்கப்பட்டு இறக்கிறார் .
- **சமீரா ரெட்டி** - *மேக்னா*வாக சூர்யா முதலில் காதலிக்கும் பெண்னாக தோன்றுகின்றார். கதையின் நடுவில் குண்டு வெடிப்பில் இறக்கின்றார்.
- **திவ்யா ஸ்பந்தனா** - *பிரியா*வாக சூர்யாவின் மனைவியாக நடிக்கின்றார்.
- **சிம்ரன்** - *மாலினி கிருஷ்ணன்* ஆக கிருஷ்ணனின் மனைவியாகவும், சூர்யாவின் தாயாகவும் நடிக்கின்றார்.
# வாரணம் ஆயிரம்

## பாடல்கள்

வாரணம் ஆயிரம் திரைப்படம் ஹாரிஸ் ஜயராஜ் இசையமைப்பினில் ஏழு பாடல்கள் கொண்டுள்ளது. ஏத்தி ஏத்தி பாடலை நா.முத்துக்குமார் எழுதியிருக்கிறார். மற்ற அனைத்து பாடல்களையும் எழுதியிருப்பது கவிஞர் தாமரை.  
| பாடல் | பாடகர்கள் |
| --- | --- |
| *அடியே கொல்லுதே* | பென்னி தயாள், கிரிஷ்,சுருதி ஹாசன் |
| *நெஞ்சுக்குள் பெய்திடும்* | ஹரிஹரன், தேவன்,பிரசன்னா |
| *ஏத்தி ஏத்தி* | பென்னி தயாள், நரேஷ் ஐயர் |
| *முன் தினம்* | நரேஷ் ஐயர்,பிரசாந்தினி |
| *ஓ சாந்தி சாந்தி* | கிளிண்டன்,எஸ். பி. பி. சரண் |
| *அவ என்ன* | கார்த்திக்,பிரசன்னா |
| *அனல்மேலே பனித்துளி* | சுதா ரகுநாதன் |
# எலனா பிளவாத்ஸ்கி

**எலனா பெத்ரோவ்னா பிளவாத்ஸ்கி** (*Helena Petrovna Blavatsky*, , — 8 மே 1891), அல்லது பொதுவாக **எலனா பிளவாத்ஸ்கி** அல்லது **பிளவாத்ஸ்கி அம்மையார்** என்பவர் பிரம்மஞானத்தையும் பிரம்மஞான சபையையும் தோற்றுவித்தவர்.
# எலனா பிளவாத்ஸ்கி

## வாழ்க்கைக் குறிப்பு

எலனாவின் தந்தை ஜெர்மனிய வம்சத்தைச் சேர்ந்த பீட்டர் கான் (1798-1873), தாய் எலனா பாதயேவா (1814-1843). தாயார் பல புதினக் கதைகளை எழுதியவர். எலனாவின் பதினொராவது வயதில் தாயார் இறந்து விட்டார். எலனாவின் சகோதரி வேரா செலீக்கோவ்ஸ்கி ஒரூ புதின எழுத்தாளர். ரஷ்யாவின் இரண்டாம் நிக்கலாஸ் மன்னரின் கீழ் பிரதமராக இருந்த செர்கே விட் என்பவர் எலனாவின் ஒன்றுவிட்ட சகோதரர்.  
எலனா பதினேழாவது வயதில் ஜூலை 7, 1848 இல் யெரெவான் நகர ஆளுநர் 41-வயது *நிக்கிபோர் பிளவாத்ஸ்கி* என்பவரைத் திருமணம் புரிந்தார். மூன்று மாத மகிழ்ச்சியில்லாத திருமண வாழ்வை அடுத்து, எலனா குதிரை ஒன்றைத் திருடி அதிலேறி மலைகளைக் கடந்து திபிலீசியில் உள்ள அவரது தாய்வழிப் பேரனாரிடம் வந்து சேர்ந்தார். பேரனார் அவரை உடனடியாகவே சென் பீட்டர்ஸ்பேர்க் நகருக்குத் தந்தையிடம் அனுப்பி வைத்தார். அங்கு செல்லும் வழியில் அவர் வழிமாறி ரஷ்யா செல்லாமல் இஸ்தான்புல் நகரை அடைந்தார். மணவாழ்க்கை முறிவடைந்ததும், அவர் தனது வாழ்நாள் முழுக்க மறுமணம் புரியாமல் கன்னியாகவே இருந்து வந்தார்.  
1848 முதல் 1858 வரை எகிப்து, பிரான்ஸ், கனடா (கியூபெக்), இங்கிலாந்து, தென்னமெரிக்கா, ஜெர்மனி, மெக்சிக்கோ, இந்தியா, கிரேக்கம் போன்ற பல உலக நாடுகளில் சுற்றுப் பயணம் மேற்கொண்டார். குறிப்பாக திபெத் நாட்டில் *சகோதரர்கள்* என அவரால் அழைக்கப்பட்டவர்களைப் பற்றி ஆய்வுகளை மேற்கொண்டார். அவர் இலங்கையில் இருக்கும் போது பௌத்த மதத்துக்கு மாறினார். 1858 இல் ரஷ்யா திரும்பினார்.
# நாகாநந்தினி

**நாகாநந்தினி** கருநாடக இசையின் 30 வது மேளகர்த்தா இராகமாகும். அசம்பூர்ண மேள பத்ததியில் 30 வது இராகத்தின் பெயர் **நாகாபரணம்**.
# நாகாநந்தினி

## இலக்கணம்

| அவரோகணம்: | ஸ் நி<sub>3</sub> த<sub>3</sub> ப ம<sub>1</sub> க<sub>3</sub> ரி<sub>2</sub> ஸ | } |
| --- | --- | --- |  
- *பாண* என்றழைக்கப்படும் 5 வது சக்கரத்தில் 6 வது மேளம்.
- இந்த இராகத்தில் ஷட்ஜம், சதுஸ்ருதி ரிஷபம்(ரி<sub>2</sub>), அந்தர காந்தாரம்(க<sub>3</sub>), சுத்த மத்திமம்(ம<sub>1</sub>), பஞ்சமம், ஷட்சுருதி தைவதம்(த<sub>3</sub>), காகலி நிஷாதம்(நி<sub>3</sub>) ஆகிய சுரங்கள் வருகின்றன.
- இதன் நேர் பிரதி மத்திம மேளம் சித்ராம்பரி (66).
- இதன் காந்தார, பஞ்சம முறையே கிரக பேதத்தின் வழியாக பவப்பிரியா (44), வாகதீச்வரி (34) மேளகர்த்தா இராகங்களை கொடுக்கும் (மூர்ச்சனாகாரக மேளம்).
# நாகாநந்தினி

## உருப்படிகள்

| கிருதி | *ஸத்தலேநி திநமுலு* | தியாகராஜர் | ஆதி |  |
| --- | --- | --- | --- | --- |
| கிருதி | *நாகாபரணம்* | முத்துசுவாமி தீட்சிதர் | ஆதி | } |
# படிமம்:M n nambiar.jpg

## எம். என். நம்பியார் பற்றிய நியாயமான பயன்பாடு

The image linked here is claimed to be used under fair use as:
1. it is a photo of a famous individual;
1. the photo is only being used for informational purposes.--Kanags <sup>\பேச்சு</sup> 10:39, 23 நவம்பர் 2008 (UTC)
# படிவளர்ச்சி நாள்

**படிவளர்ச்சி நாள்** (*Evolution Day*) என்பது உயிரங்களின் தோற்றம் என்ற நூல் வெளியிடப்பட்ட நினைவு நாள் ஆகும். இது நவம்பர் 24 ஆம் நாளன்று கொண்டாடப்படுகிறது. 1859 ஆம் ஆண்டில் இதே நாளில் சார்ல்ஸ் டார்வின் இந்நூலை எழுதி வெளியிட்டார் . படிவளர்ச்சிக் கொள்கையை முதன் முதலில் அறிவித்த டார்வினின் பிறந்தநாள் பெப்ரவரி 12 டார்வின் நாள் எனக் கொண்டாடப்படுகிறது.  
2009 ஆம் ஆண்டு *உயிரினங்களின் தோற்றம்* நூல் வெளியிடப்பட்டு 150வது ஆண்டு நிறைவு கொண்டாடப்பட்டது. இது டார்வின் பிறந்த 200வது ஆண்டும் ஆகும்.
# மாவீரர் துயிலுமில்லப் பாடல்

மாவீரர் நாள் அன்றும் விடுதலைப் புலிகளின் போராளிகளின் இறுதிச் சடங்களின் அன்றும் ஒலிக்கப்படும் பாடல் **மாவீரர் துயிலுமில்லப் பாடல்** ஆகும். புதுவை இரத்தினதுரை இந்தப் பாடலை எழுத, இசைவாணர் கண்ணன் இப்பாடலுக்கு இசையமைத்தவர். வர்ண ராமேஸ்வரன் இப்பாடலைப் பாடியிருந்தார். இவருடன் மேஜர் சிட்டு, மணிமொழி கிருபாகரன், அபிராமி ஆகியோர் பின்னணியில் பாடியவர்கள்.  
இப்பாடலில் வரும் ‘‘*நள்ளிரா வேளையில் நெய் விளக்கேற்றியே நாமுமை வணங்குகிறோம்*’’ என்ற வரி ‘‘*வல்லமை தாருமென்றுங்களின் வாசலில் வந்துமே வணங்குகின்றோம்*’’ எனப் பின்னாளில் மாற்றப்பட்டது. ஏனெனில் முன்னர் நள்ளிரவிலேயே மாவீரர் நாள் நினைவுகூரப்பட்டது. பின்னரே தற்போதுள்ள மாலை 6.05 க்கு மாவீரர் சுடர் ஏற்றும் முறை வழக்கத்துக்கு வந்தது. தற்போதைய நேரமே முதல் மாவீரரான சங்கர் வீரச்சாவெய்திய கணம்.
# மாவீரர் துயிலுமில்லப் பாடல்

## முழுப் பாடல்

<blockquote>
தொகையறா</br></br>
மொழியாகி எங்கள் மூச்சாகி நாளை முடிசூடும் தமிழ்மீது உறுதி!</br>
வழிகாட்டி எம்மை உருவாக்கும் தலைவன் வரலாறு மீதிலும் உறுதி!</br>
விழிமூடி இங்கே துயில்கின்ற வேங்கை வீரர்கள் மீதிலும் உறுதி!</br>
இழிவாக வாழோம்! தமிழீழப்போரில் இனிமேலும் ஓயோம் உறுதி!</br></br>
பல்லவி</br></br>
தாயகக்கனவுடன் சாவினைத் தழுவிய சந்தனப்பேழைகளே! - இங்கு</br>
கூவிடும் எங்களின் குரல்மொழி கேட்குதா? குழியினுள் வாழ்பவரே!</br>
உங்களைப் பெற்றவர் உங்களின் தோழிகள் உறவினர் வந்துள்ளோம்! - அன்று</br>
செங்களம் மீதிலே உங்களோடாடிய தோழர்கள் வந்துள்ளோம்!</br></br>
அனுபல்லவி</br></br>
எங்கே! எங்கே! ஒருதரம் விழிகளை இங்கே திறவுங்கள்!</br>
ஒருதரம் உங்களின் திருமுகம் காட்டியே மறுபடி உறங்குங்கள்!</br></br>
சரணங்கள்</br></br>
வல்லமை தாருமென்றுங்களின் வாசலில் வந்துமே வணங்குகின்றோம்! - உங்கள்</br>
கல்லறை மீதிலும் கைகளை வைத்தொரு சத்தியம் செய்கின்றோம்!</br>
சாவரும்போதிலும் தணலிடைவேகிலும் சந்ததி தூங்காது! எங்கள் - </br>
தாயகம் வரும்வரை தாவிடும் புலிகளின் தாகங்கள் தீராது!</br></br>
உயிர்விடும் வேளையில் உங்களின் வாயது உரைத்தது தமிழீழம்! - அதை</br>
நிரைநிரையாகவே நின்றினி விரைவினில் நிச்சயம் எடுத்தாள்வோம்!</br>
தலைவனின் பாதையில் தமிழினம் உயிர்பெறும் தனியர சென்றிடுவோம்! - எந்த</br>
நிலைவரும் போதிலும் நிமிருவோம் உங்களின் நினைவுடன் வென்றிடுவோம்!</br>
</blockquote>
# மாவீரர் துயிலுமில்லப் பாடல்

## ஆங்கில மொழிபெயர்ப்பு

<blockquote>
An oath upon Tamil, the language we breathe;</br>
An oath upon our guide, the creator of our history; our leader</br>
An oath upon those reposing warriors, that closed their eyes here</br>
We will not live downtrodden,</br>
We will not retire from the struggle for Eelam,</br>
we swear.</br></br>
To those sandalwood caskets who embraced death, dreaming of the motherland;</br>
Can you hear our humming cries here?</br>
You who live on in the trenches!</br>
Your parents, your friends, your kith and kin</br>
We have come!</br>
Your comrades who battled beside you</br>
on those red fields,</br>
We have come!</br></br>
Oh please! Oh where?</br>
Open your eyes just this one time, here.</br>
Just show your revered faces once, then return to your slumber.</br></br>
We come to your gates, give us strength we pray</br>
We lay our hands on your tombstones and make this promise</br>
Even when death comes, when fire burns, our blood will not sleep</br>
Our thirst will not be quenched until we have our homeland</br></br>
In your last moments, your mouths uttered those words... Tamil Eelam</br>
For which we will stand together and make haste to attain;</br>
In our leader’s path</br>
the Tamil nation will see independence,</br>
And we will endure any plight to win in your honour</br>
</blockquote>
# விக்கிப்பீடியா:முதற்பக்கக் கட்டுரைகள்/நவம்பர் 23, 2008

**கியார்கு கேன்ட்டர்** (Georg Cantor) (1845-1918) வரலாற்றுப் புகழ்மிக்க கணிதவியல் கருத்துக்களை முன் வைத்த ஜெர்மன் கணிதவியலாளர். இவர் முன்வைத்த கணக் கோட்பாடுகள் கணிதவியலுக்கே அடித்தளம் தரும் அடிப்படைக் கொள்கை என்று போற்றப்படுகின்றன. இவருடைய முழுப்பெயர் கியார்கு ஃவெர்டினாண்டு லூடுவிக் ஃவிலிப் கான்ட்டர் (Georg Ferdinand Ludwig Philipp Cantor). இவர் கணங்களுக்கு இடையே தனித்தனியாய் ஒன்றுக்கு-ஒன்றாக தொடர்பு பார்ப்பது பற்றிய சிறப்பை நிலைநாட்டினார், முடிவிலி மற்றும் சீரடுக்குக் கணங்களை வரையறுத்தார், மெய் எண்கள், இயல் எண்களைக் காட்டிலும் அதிகமானவை என்று நிறுவினார். கேன்ட்டரின் தேற்றத்தின் நீட்சியின்படி "முடிவிலா (எண்ணற்ற) முடிவிலிகள்" உள்ளன.  
---
**வான்புலிகள்** (Tamileelam Air Force - TAF) தமிழீழ விடுதலைப் புலிகள் இயக்கத்தின் வான்படைப் பிரிவாகும். இப்பிரிவு ஆங்கிலத்தில் Air Tigers, Flying Tigers, Sky Tigers என்று பலவாறு குறிக்கப்படுவதுண்டு. வான்புலிகள் மார்ச் 26, 2007 அன்று கொழும்பில் உள்ள கட்டுநாயக்க விமானப் படைத்தளத்தின் மீது தாக்குதலை நடத்தியதன் மூலம் வெளியுலகுக்கு தங்கள் இருப்பை உறுதி செய்தனர். இவர்கள் இளநீல வரிப்புலி சீருடையும், 'வானோடி' என்ற வாசகம் குறிக்கப்பட்ட சின்னத்தையும் அணிந்திருப்பர்.  
---
<font size=+2>**உங்களுக்குத் தெரியுமா**</font>  
- ஒரு வட்டத்தின் சுற்றளவு அதன் விட்டத்தைப்போல ஒரு **பை** (π) மடங்கு ஆகும்.
- தமிழ்நாட்டைச் சேர்ந்த **மயில்சாமி அண்ணாதுரையே** இந்தியா நிலாவுக்கு ஆய்வுக்கலம் அனுப்பிய சந்திரயான்-1 திட்டத்தின் திட்ட இயக்குனர்.
- **ஆசியவியல் ஆய்வு நிறுவனத்தின் தமிழ் மருத்துவ சுவடித் தொகுப்பு** யுனெஸ்கோ முன்னெடுத்த உலகின் நினைவகம் திட்டத்துக்கு இந்தியா சார்பாக முதலில் ஏற்றுக்கொள்ளப்பட்ட ஆக்கங்கள்.
- நொலிவுட் என்றும் அறியப்படும் **நைஜீரியத் திரைப்படத்துறை** ஐக்கிய அமெரிக்கா, இந்தியாவுக்கு அடுத்ததாக பெருமளவு திரைப்படங்களைத் தயாரிக்கும் திரைத்துறை.
- **முதல் உலகப் போர்** 1914ம் ஆண்டு முதல் 1918ம் ஆண்டு வரை நடைபெற்றது.
# இராவுத்தர்

**இராவுத்தர்** அல்லது **இராவுத்தம்மார்** (*Rowther* or *Raguttar or Ravuthamar*) என்பவர்கள் தமிழ்நாட்டில் வாழக்கூடிய முஸ்லிம் மக்களில் ஒரு பிரிவினர் ஆவர். முஸ்லிம் பிரிவை சேர்ந்த இவர்கள், ஹனபி வழிமுறையை பின்பற்றுகின்றனர். மேலும் இவர்கள் தென் இந்தியா மற்றும் தென் கிழக்கு ஆசிய முழுவதும் பரவியுள்ளனர்.
# இராவுத்தர்

## பெயர் காரணம்

*இராவுத்தர்* என்பதற்கு குதிரை வீரன் என்று பொருள். குதிரை வணிகம் செய்ய வந்த வீரர்கள் 'இராவுத்தர்' என்று அழைக்கப்பட்டனர். மரைக்காயர் (மரக்கலம்+ஆயர்) என்றால் கப்பல் மூலம் வணிகம் செய்து வந்தவர்கள் என்று சொல்கிறார்கள். அரபி மொழியில் **<nowiki/>'இராபித்து**' என்றால் 'எதிரியை எதிர்க்க சித்தமாக இருப்பவன்' அதாவது போருக்கு சித்தமாக இருப்பவர் என்று பொருள்.
# இராவுத்தர்

## வரலாறு

கி.பி பத்தாம் நூற்றாண்டில் சோழ மன்னர்களின் உதவியுடன் செல்யூக் பேரரசை சேர்ந்த துருக்கிய குதிரை வியாபாரிகள் கூட்டம் ஒன்று தமிழ்நாட்டுக்கு வந்து சேர்ந்தது. அவர்களுடன் வந்த இஸ்லாமிய போதனை குழுக்கள் தமிழ்நாட்டின் சோழ நாடு பாண்டிய நாடு பகுதிகளில் அதிகமாக நாகப்பட்டினம், கூத்தாநல்லூர், இளையான்குடி, முத்துப்பேட்டை, அதிராம்பட்டினம், தரங்கம்பாடி, பேட்டை, உத்தமபாளையம் மற்றும் பொதக்குடி ஆகிய ஊர்களில் தங்கி இஸ்லாம் மதத்தை பரப்பினர். பின்னர் மதுரை தஞ்சாவூர் வந்த இவர்கள் இஸ்லாமிய பிரச்சாரம் செய்யும் பொருட்டு அங்கேயே தங்கிவிட்டனர். இவர்களின் வம்சாவளிகளின் வழித்தோன்றல்களே இராவுத்தர்கள் என்று அழைக்கப்படுகின்றனர் இன்று தமிழகம் முழுவதும் பரவி உள்ளனர் அனைத்து மாவட்டங்களிலும் இருக்கின்றனர் குறிப்பாக தென் தமிழகத்தில் கணிசமாக இருக்கின்றனர். மற்றும் தமிழகத்திலிருந்து தென்கேரள பகுதிகளுக்கு வணிகம் செய்ய சென்ற ராவுத்தர் அங்கேயே தங்கினர் இன்று அவர்கள் அங்கு முப்பது லட்சம் மக்கள் தொகை இருக்கின்றனர் அவர்கள் அதிகமாக கொல்லம், பாலக்காடு, திருவந்தபுரம், ஆலப்புழா, திருச்சூர், கோட்டயம் பத்தனம்திட்டா, இடுக்கி மற்றும் வயநாடு மாவட்டங்களில் அதிகம் இருக்கின்றனர்
# இராவுத்தர்

## மக்கள் தொகை

தமிழ்நாட்டில் மிகப்பெரிய இசுலாமிய சமூகம் இராவுத்தர்கள். இவர்கள் தமிழ்நாடு முழுவதும் மற்றும் மத்திய மற்றும் தெற்கு கேரளாவில் காணப்படுகின்றனர். இவர்களின் தாய்மொழி தமிழ் ஆகும். இவர்களில் பலர் பாரசீக-அரபு எழுத்துக்களை நன்கு அறிந்தவர்கள். இவர்கள் இஸ்லாத்தின் கொள்கைகளைப் பின்பற்றுகிறார்கள், அரபு மொழியில் குர்ஆன் மற்றும் பிற மத நூல்களைப் படிப்பதில் ஈடுபடுகிறார்கள். அதே நேரத்தில், அவர்களின் இஸ்லாமிய நம்பிக்கைக்கு அவர்கள் அர்ப்பணிப்புடன் இருந்தபோதிலும், அவர்கள் அனைத்து தமிழர்களுடனும் தங்கள் வளமான தமிழ் மொழி மற்றும் துடிப்பான கலாச்சார பாரம்பரியத்தில் ஒரு பொதுவான பெருமையைப் பகிர்ந்து கொள்கிறார்கள்.
# இராவுத்தர்

## இராஜ்ஜியம் மற்றும் இராணுவம்

இராவுத்தர்கள் போர் மரபைக் கொண்டவர்கள். இவர்கள் பெரும்பாலும் தென் இந்தியா மற்றும் தமிழ் இராஜ்ஜியங்களில் குதிரைப்படை தளபதிகள், குதிரை வீரர்கள் , தன்னகத்தே சிலர் பெரும் குதிரை படைகளையும் வைத்திருந்தனர். 15ஆம் நூற்றாண்டில் **பர்வத இராவுத்தர்** என்னும் அரசர் கொங்கு நாட்டில் சிற்றசராக செய்தார். நாயக்கர்கள் ஆட்சிக்காலத்தில் மதுரை, இராமநாதபுரம், திருநெல்வேலி ஆகிய மாவட்டங்களில் தமிழை தாய் மொழியாகக் கொண்ட இராவுத்தர்கள் சிற்றரசர்களாக இருந்துள்ளனர். 1730 ஆம் ஆண்டுகளில் சேதுபதி மன்னரின் குமார முத்து விஜய ரகுநாத சேதுபதி மகன் கடம்ப தேவரின் சிறந்த காவல் தலைமை தளபதியாக இருந்தவர் **ராவுத்தன் சேர்வைகாரர்** என்பவர் ஆவர்.
# இராவுத்தர்

## தற்போது

தென்னிந்தியாவின் மிக முக்கியமான இசுலாமிய குழுக்களில் ஒன்று இராவுத்தர், நீதித்துறை முதல் பொழுதுபோக்கு வரை பல்வேறு துறைகளில் தங்கள் முத்திரையைப் பதித்து வருகின்றனர்.  
இச்சமூகம் கல்விக்கு முக்கியத்துவம் அளிக்கிறது. உலகமயமாக்கல் மற்றும் 1991 பொருளாதார சீர்திருத்தங்கள் காரணமாக, பல சமூக மற்றும் கலாச்சார மாற்றங்கள் ஏற்பட்டுள்ளன. இதன் விளைவாக, பெண்கள் பணிக்குழுவில் அதிக சுறுசுறுப்பான பங்கேற்பாளர்களாகவும், உயர்கல்வி மற்றும் கல்வித்துறையில் அவர்களின் பங்கேற்பு அதிகரித்துள்ளதாகவும் தெரியவந்துள்ளது. பெண்கள் கல்வியை எளிதாகத் தேடவும் அணுகவும் உதவும் வகையில், ஏராளமான இசுலாமிய சிறுபான்மை நிறுவனங்கள், மானியங்கள் மற்றும் உதவித்தொகைகளை வழங்குகின்றனர். இதனால், இன்று பெண்கள் மதக் கல்வியில் சிறந்து விளங்க ஊக்குவிக்கப்படுவதுடன், மதச்சார்பற்ற கல்வியிலும் சிறந்து விளங்கவும் ஊக்குவிக்கப்படுகிறார்கள்.  
மத வளங்களை எளிதாகவும் சிறப்பாகவும் அணுகுவதற்கும், அதிக மத விழிப்புணர்வுக்கும், சமூகம் படிப்படியாக பெண்களை மசூதிகளில் பிரார்த்தனை செய்ய அனுமதிக்கத் தொடங்கியுள்ளது, குறிப்பாக பள்ளிவாசல் மற்றும் பெருநாள் தொழுகை செயலில் பங்கேற்பாளர்களாக மாற்றியுள்ளது. வரலாற்று ரீதியாக, இந்திய துணைக் கண்டத்தில், சமூக மற்றும் கலாச்சார காரணங்களால், எந்தவொரு மதக் கட்டளையையும் விட, பெண்கள் மசூதிகளில் கலந்து கொள்ளவும், பிரார்த்தனை செய்யவும், பங்கேற்கவும் ஊக்கமளிக்கப்படவில்லை.
# இராவுத்தர்

## மேலும் சில தகவல்கள்

- இராவுத்தர்கள் தமிழ் மொழியை மட்டுமே பேசுகின்றனர், உருது பேசுவதில்லை.
- இவர்களின் பெரும்பாலான பழக்கவழக்கங்கள், குறிப்பாக திருமணம் மற்றும் சுபவிழாக்கள் இந்து மதத்தினரின் சாயலை பெரும்பாலும் கொண்டுள்ளது.
- தற்போதும் இவர்கள் பெரும்பாலும் வணிகங்களிலேயே ஈடுபடுகின்றனர்.
- இவர்கள் பேசும் தமிழில் ஓரிரு வார்த்தைகள் சிறிது வேறுபட்டுள்ளன. எடுத்துக்காட்டாக:- அப்பா - அத்தா, குழம்பு - ஆணம்.
- இவர்கள் மற்ற தமிழ் முஸ்லிம் பிரிவுகளை போல் அல்லாமல் பெரும்பாலும் வெளிர் நிறத்திலேயே உள்ளனர்.
# இராவுத்தர்

## இதனையும் காண்க

- மரைக்காயர்
- பட்டாணி
- தமிழ் முஸ்லிம்கள்
# மாவீரர் நாள்

***மாவீரர் நாள்*** (*Martyrs' Day*) என்பது தாய் நாட்டின் விடுதலைக்காகப் போராடி தமது உயிரை ஈந்த வீரர்களை நினைவு கூர்ந்து அஞ்சலி செலுத்தும் ஒரு நாள் ஆகும். இது உலகின் பல நாடுகளிலும் அந்தந்த நாட்டு வீரர்களுக்காக நினைவு கூரப்படுகிறது. ஒவ்வொரு நாட்டவரும் தத்தமக்கென ஒரு குறிப்பிட்ட நாளைத் தேர்ந்தெடுத்து அந்த நாளை மாவீரர் நாளாகப் பிரகடனம் செய்து இந்த அஞ்சலியைச் செய்வார்கள். குறிப்பிட்ட சில நாடுகளில் அந்த நாள் விடுமுறை நாளாகக் கூடப் பிரகடனப் படுத்தப்பட்டுள்ளது.
# மாவீரர் நாள்

## தமிழீழத்தில் மாவீரர் நாள்

தமிழீழத்தில் மாவீரர் நாள் தமிழீழ விடுதலைப் போராட்டத்தில் பங்குபற்றி தாய்நாட்டுக்காக தமது உயிரை ஈந்த தமிழீழ விடுதலைப்புலிகள் இயக்கத்தின் உறுப்பினர்களையும், புலிகளோடு இணைந்து உயிர் ஈந்த ஈழ புரட்சிகர மாணவர் இயக்க உறுப்பினர்களையும், மற்றும் குட்டிமணி, தங்கத்துரை போன்ற வேறு சில ஈழப்போராட்ட போராளிகளையும் நினைவுகூர்ந்து அஞ்சலி செய்து, பெருமைப்படுத்தும் நாள் ஆகும். இதற்குரிய நாளாக நவம்பர் 27 ஆம் நாள் தமிழீழ விடுதலைப்புலிகள் அமைப்பினரால் 1989 இல் பிரகடனம் செய்யப்பட்டது. நினைவுகூரும் நாள் போன்று மற்ற நாடுகளில் போர்வீரர்களை நினைவு கூறும் நாடுகளுக்கு மாவீரர் நாள் ஒத்தது. ஈழத் தமிழர் அனேகர் வெவ்வேறு அரசியல் நிலைப்பாடுகளைக் கொண்டிருந்தாலும், ஈழப் போராட்டத்தில் மடிந்த வீரர்களுக்கு மரியாதை செய்வர். மற்ற இயக்கங்களுடைய போராளிகளுக்கும் இவ்வாறு வணக்கம் செலுத்தும் நாட்கள் உண்டு.  
விடுதலைப் புலிகளின் லெப். சங்கர் (எ) **சத்தியநாதன்** என்ற முதல் மாவீரனின் நினைவு நாள் தான், நவம்பர் 27. விடுதலைப் புலிகளின் சிறந்த தளபதியாக விளங்கிய சங்கர் மீது சிங்கள இராணுவம் கடும் கோபம் கொண்டிருந்தது. 1982-ம் ஆண்டு இராணுவத்தின் தேடுதல் வேட்டைக்கு இலக்கானான். 1982-ம் ஆண்டு நவம்பர் மாதம் 20-ம் தேதியன்று சிங்கள இராணுவத்தினரால் சுற்றி வளைக்கப்படுகிறார். சங்கர் தப்பி ஓட முயன்ற போது, வயிற்றில் குண்டு பாய்கிறது. அப்படியும் சிங்கள இராணுவத்தினரிடம் சிக்காமல் தப்பிக்கிறார். மேற்சிகிச்சைக்காக தமிழகம் வருகிறார். ஆனால், சிகிச்சை பலனின்றி தலைவர் பிரபாகரனின் மடியிலேயே சங்கரின் உயிர் பிரிந்தது.
# மாவீரர் நாள்

## ஏனைய நாடுகளில் மாவீரர் நாள்

- ஈரான்: மே 24, 1982 ஆம் ஆண்டு ஈரான்-ஈராக் போரின் போது கொரம்ஷார் துறைமுக நகரம் ஈராக்க்கியப் படைகளிடம் இருந்து கைப்பற்றப்பட்ட நாள் ஈரானில் மாவீரர் நாளாகக் கொண்டாடப்படுகிறது.
- அல்பேனியா: மே 5, 1942 இல் அல்பேனிய கம்யூனிஸ்ட் தலைவர் கெமால்ல் ஸ்டாஃப்ஃ கொல்லப்பட்ட நாள், மற்றும் இரண்டாம் உலகப் போரில் இறந்த 28,000 மாவீரர்களை நினைவுகூரல்.
- பர்மா: ஜூலை 19, இந்நாளில் 1947 ஆம் ஆண்டு ஏழு பர்மிய விடுதலைப் போராளித் தலைவர்கள் படுகொலை செய்யப்பட்டனர்.
# வேம்பநாட்டு ஏரி

**வேம்பநாட்டு ஏரி** அல்லது **வேம்பநாட்டுக் காயல்** இந்தியாவிலேயே மிகவும் நீளமான ஏரியாகும். கேரளத்தின் மிகப்பெரிய ஏரியான இது இந்தியாவின் பெரும் ஏரிகளுள் ஒன்று.  
இந்தக் காயலின் பரப்பளவு 1512 சதுர கிலோமீட்டர்கள் ஆகும். ஆழப்புழா, எர்ணாகுளம், கோட்டயம் மாவட்டங்கள் இவ் ஏரியின் எல்லைகளாக அமைந்துள்ளன. இந்த ஏரி அரபிக்கடலின் மட்டத்திலேயே இருக்கிறது. ஏரியையும் கடலையும் சிறு குறுகிய நிலப்பரப்பு பிரிக்கிறது. பெரியாறு, மீனச்சில், பம்பா முதலிய ஆறுகள் இந்த ஏரியில் கலக்கின்றன.
# செண்டை

**செண்டை** என்பது பரவலாகப் பயன்படுத்தப்படும் ஒரு தாள இசைக்கருவியாகும். இக்கருவி பரவலாகக் கேரளம், கருநாடக மாநிலத்தின் துளு நாடு பகுதி மற்றும் தமிழகத்தில் பயன்படுத்தப்படுகிறது. துளு நாட்டில் இது **செண்டே** என்று அழைக்கப்படுகிறது.  
செண்டை மேளம் பண்டைய தமிழ் இசை தோற்கருவி "கொடுகொட்டி" என்பதன் பரிணாம வளர்ச்சியே ஆகும். செண்டை 18ம் நூற்றாண்டில் முழுமையான தற்கால வடிவம் பெற்றது.  
செண்டை நீண்ட உருளை வடிவத்திலுள்ள மரக்கருவியாகும். இது இரண்டு அடி நீளமும் ஓரடி விட்டமும் கொண்டது. இதன் இரண்டு முனைகளும் **செண்டை வட்டங்களால்** மூடப்பட்டிருக்கின்றன. பொதுவாக இது பசு மாட்டின் தோலால் உண்டாக்கப்படுகிறது. காளை மாட்டின் தோல் இதற்கு பயன்படுத்தப்படுவதில்லை. தரம் மிக்க ஒலிக்காக பசு மாட்டின் அடி வயிற்று தோல் பயன்படுத்தப்படுகிறது. செங்குத்தாக வைப்பதற்காக வாசிப்பவர்களின் தோளிலிருந்து தொங்கவிடப்படுகிறது. செண்டையின் மேல் பகுதியில் மட்டும் கோல் கொட்டப்படும்.  
உரத்த விறைப்பான ஒலிக்காக இப்பறை பிரசித்தி பெற்றது. செண்டைக்கு இரண்டு பக்கமுண்டு, இடது பக்கம் **இடந்தலை** மற்றும் வலது பக்கம் **வலந்தலை**. இடந்தலை ஒன்று/இரண்டு அடுக்கு மாட்டு தோலும், வலந்தலை ஐந்து/ஏழு அடுக்கு மாட்டு தோலும் கொண்டது. இத்தோல்கள் நிழலில் உலர்ந்த பிறகு செண்டை வட்டத்துடன் கட்டப்படுகிறது. செண்டை வட்டம், ஈரப்பனை அல்லது மூங்கில் மரத்தால் உண்டாக்கப்பட்டது. கட்டுவதற்காக பனிச்சை மரத்தின் விதைகளை கொண்ட பசை உபயோகிக்கப்படுகிறது.
வட்டக்கட்டமைப்பை ஒரு பாத்திரத்தில் வைத்து, ஒரு நாள் முழுவதும் கொதிக்க வைத்த பின் வட்டமாக வளைக்கப்பட்டு காய வைக்கப்படுகிறது. செண்டையின் உடற்பகுதி 2அடி 36 அங்குலம் விட்டமும் 1.5 அங்குலம் தடிமானமும் கொண்டது. இது பலாமரத்தின் இளமரத்தால் செய்யப்படுகிறது. பின் தடிமானம் 0.25 அங்குலங்களுக்கு குறைக்கப்பட்டு ஒருமித்த புள்ளியியல் தள்ளி வைக்கப்படுகிறது. நன்கு அதிர்வொலிக்காக இது செய்யப்படுகிறது. வருடத்தில் சராசரியாக ஒரு பறையாளர் 15 முறை மரகட்டமைப்பை மாற்றுவர்.
செண்டை பெரும்பாலும் இந்து விழாக்களில் பயன்படுத்தப்படும். செண்டை கேரளத்தின்
1. கதைகளி
2. கூடியாட்டம்
3. கண்யர்களி
4. தெய்யம் மற்றும் பல சமஸ்தான நிகழ்ச்சியில் பயன்படுத்தப்படுகிறது.
கர்நாடகத்திலும் யக்ஷகான கலையில் பயன்படுத்தப்படுகிறது.  
செண்டை உருவாக்கும் கலை இன்று சில பெரும் கொள்ளர் குடும்பங்களுடனே உள்ளது. பெருவேம்பை, இலக்கிடி, நென்மாறை, வெள்ளார்காடு, வலப்பயை கிராமங்களில் செண்டை தயாரிக்கப்படுகிறது. வெள்ளார்காடு செண்டை மிகவும் புகழ்பெற்றது.  
கேரளத்தின் திருச்சூர் பூரத்தில் கேரள மாநிலத்தில் உள்ள செண்டைக் கலைஞர்கள் ஒன்று கூடி இசைப்பர்.
# செண்டை

## செண்டையின் வகைகள்

செண்டையின் வகைகள் இவை. செண்டை வட்ட விட்டத்தின் அடிப்படையில் வகைப்படுத்தப்பட்டுள்ளன.
1. எட்டரை வீசான் செண்டை (8.5)
1. ஒன்பது வீசான் செண்டை (9)
1. ஒன்பதே கால் வீசான் செண்டை (9 1/4)
1. ஒன்பதரை வீசான் செண்டை (9 1/2)
1. ஒன்பதே முக்கால் வீசான் செண்டை (9 3/4)
1. ஒன்பதே முக்கால் கலி வீசான் செண்டை (9 3/4க்கும் 10க்கும் இடையே)  
பயன்பாடு, உருவம், மற்றும் உருவ அளவின் அடிப்படையில் செண்டையின் வகைகள் இவை: வீக்கு செண்டை, அச்சன் செண்டை, உருட்டு செண்டை, முறி செண்டை, மற்றும் பல.  
உருட்டு செண்டையில் பல மாறுபட்ட இசைகளை ஒலிக்க இயலும். இச்செண்டை வாத்தியக் குழுவில் முன்னணி வகிக்கும். ஆகையால், இது "பிரமாண வாத்தியமாக" திகழ்கிறது. இச்செண்டையின் பெயருக்கு ஏற்றவாறு பறையாளர் தன் வலது கை மணிக்கட்டை 'உருட்டிக்'கொண்டு பறை அடிப்பார். முதல் கொட்டில் அடிப்பவரின் உள்ளங்கையை (வலது கையின்) உள் நோக்கியும் அடுத்த கொட்டில் உள்ளங்கை வெளி நோக்கியும் இருக்கும்.  
வீக்கு செண்டையும் அச்சன் செண்டையும் இசையில் தாளத்தை பராமரிக்க உள்ளது. . இது கொண்டு திடமான ஒலி ஒலிக்க முடியும்.